डिजिटल डेस्क, नई दिल्ली। कांग्रेस अध्यक्ष राहुल गांधी ने लोकप्रियता के मामले में प्रधानमंत्री नरेंद्र मोदी को भी पछाड़ दिया है। इंडिया टुडे ग्रुप और एक्सिस माई इंडिया का ताजा सर्वे पॉलिटिकल स्टॉक एक्सचेंज (PSE) तेलंगाना, आंध्र प्रदेश और कर्नाटक में कराया गया है। तेलंगाना और कर्नाटक में राहुल गांधी लोकप्रियता के मामले में मोदी को जबरदस्त टक्कर देते नजर आए, जबकि आंध्र प्रदेश में तो उन्होंने पीएम मोदी को पछाड़ ही दिया है। वहीं दूसरी ओर कांग्रेस ने तेलंगाना के लिए अपनी तीन सदस्यीय स्क्रीनिंग कमेटी का गठन भी किया है।